A murit Horaţiu Giurgiu. Legenda baschetului românesc a murit la 85 de ani
Clubul Sportiv Dinamo a anunţat, joi, decesul profesorului Horaţiu Giurgiu (85 de ani), o legendă a baschetului românesc şi a CS Dinamo.
Antrenorul cunoscut de apropiati sub numele de alint "Bigu" a jucat la Dinamo în anii 60-70, câştigând şapte titluri naţionale.
După ce a renunţat la cariera de sportiv, la numai 33 de ani, a îmbrăţişat profesia de antrenor, şlefuind talente precum Constantin "Titi" Popa, Gherasim Tzakis, Mircea Ivanov, Cornel Alecu si Uche Iheadindu.